दोपहर होते-होते यूपी के सीएम योगी आदित्यनाथ ने हरी झंडी दिखाई और लखनऊ मेट्रो चल पड़ी. इसे बनाने का सेहरा अखिलेश के सिर है, लेकिन सियासत दूसरे दूसरे के सिर सेहरा नहीं बांधती, लिहाजा सीएम ने मेट्रो चलाने के लिए सबको धन्यवाद दिया, सिवाय अखिलेश के. आदित्यनाथ ने कहा, 'मैं गृहमंत्री राजनाथ सिंह का आभारी हूं कि उन्होंने इसमें बड़ी भूमिका निभाई. इंजीनियर श्रीधरन जी का और लखनऊ मेट्रो के एमडी कुमार केशव जी और उनकी पूरी टीम को बधाई दूंगा कि तीन वर्ष के लखनऊ मेट्रो के इस कार्य को उन्होंने दो वर्ष के अंदर पूरा कर दिया.'